**Саопштавање битних информација**

**везаних за свакодневна дешавања**

Када је у питању саопштавање информација везаних за свакодневна дешавања, битно је да се придржавате следећих смерница:

* Не употребљавајте много речи! Не говорите сувише опширно!
* Говорите једноставно, искрено, занимљиво! Сажимајте!
* Водите рачуна о томе да не понављате исте речи и мисли!
* Одбаците безначајно и фокусирајте се само на оно што је битно!
* Важно је да будете природни и уверљиви!
* Најважније је да све информације везане за свакодневна дешавања буду тачне, односно проверене!

Ваш задатак је да, у неколико реченица, саопштите информације везане за тренутну ситуацију у свом окружењу, проузроковану појавом вируса познатог под називом covid19.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Препричавање кратких текстова**

У току протекле недеље, имали сте задатак да препричате два текста: приповетку *Прва бразда* Милована Глишића и народну бајку *Мала вила*.

Први текст требало је да препричате у само десет реченица, а за други текст добили сте план препричавања, који вам је, надам се, олакшао препричавање бајке.

Надам се да сте успешно савладали оба задатка.

А сада ћете, након што прочитате (утврдите) шта значи препричавати, добити још један сличан задатак.

Шта, у ствари, значи препричавање неког текста?

**Препричавање** је када својим речима испричате прочитано.

Навешћемо неколико упутстава којих би требало да се придржавате када желите да препричате неки текст:

* Најважније је текст, најпре, прочитати. Неколико пута.
* Циљ препричавања је обавестити слушаоца о битним елементима неког садржаја.
* Препричавање треба да буде кратко, јасно, објективно, сликовито и убедљиво.

Ваш задатак је да одаберете један од књижевних текстова који смо радили у току ове школске године и да га усмено препричате некоме ко тај текст није читао. Та особа требало би касније да прочита тај текст и да вам каже да ли сте текст успешно препричали тј. да ли сте, препричавајући, обухватили све детаље, битне за разумевање текста.

**Уочавање разлика између језика којим су написана књижевна дела и језика који користимо у свакодневној комуникацији**

Култура изражавања је способност појединца да јасно, добро организованом мишљу искаже своје ставове, опажања, потребе или емоције, при чему је тај исказ заснован на језичкој правилности.

Људи који раде на себи, шире свој лексички фонд и уче се лепој речи читајући. Култура изражавања гради се и негује, не рађамо се с њом, као што се рађамо са способношћу говора.

Језик којим су написана књижевна дела припада књижевноуметничком стилу.

**Књижевноуметничким стилоом пишу се књижевна дела (романи, приповетке, новеле, лирске и епсме песме).**

**Одлике књижевноуметничког стила су:**

* **обавезна употреба стандардног језика;**
* **пренесена значења;**
* **сликовитост, емоционалност, фигуративност, ритмичност, пуноћа језика;**
* **недостатак објективности.**

Језик који користимо у свакодневној комуникацији припада разговорном стилу.

**Разговорни стил представља језик свакодневне комуникације.**

**Одлике разговорног стила су:**

* **неформална употреба језика**
* **употреба жаргона;**
* **не захтена обавезну употребу стандардног језика;**
* **у великој мери је имплицитан — недовршених и етипичних реченица**
* **краткоћа смисаоних целина.**

Ваш задатак је да препознате којим стилом је написан сваки од наведених текстова, књижевноуметничким или разговорним.

„Једино што могу сам признати то је да нисам волео школу, и кад сам могао да се извучем да не одем, било је то за мене право уживање. Једанпут ме заболео зуб, и то ме је одистински заболео, и образ ми се чак надуо, па ме мајка није пустила у школу. То ми се необично допало, и отада кога год у кући заболи зуб, ја не одем у школу. Заболи оца зуб, ја не одем; заболи мајку зуб, а ја опет не идем. Професори ми, међутим, нису уважили то што ја због туђих зуба не долазим у школу, него ми бележили изостанке, и казнили ме. И тако сам ја, ни крив ни дужан, а због туђих зуба, страдао.“

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ стил

– Када излази нова читанка?

– Па, ти не знаш?

– Шта?

– Изашла је!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ стил

„Унутар рушевине букова клада која се ослањала на два камена учинила се згодним местом за чекање. Један је гуштер, ненавикао да се плаши људи, са досадом подигао дремљиве капке, да би наставио да снује. Деда и ја смо седели и трошили ћутање. Колона мрава се грабила око мрва, вукла их, носила некуд под земљу. Откуда тамо, под земљом, толико тишине, помислио сам. Време је стајало или протицало, нисам био сасвим сигуран у своје сећање.“

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ стил

**Писање молбе, изјаве, захтева за добијање дечјег додатка, социјалне помоћи**

Молбе, изјаве, захтеви за добијање социјалне помоћи или дечјег додатка представљају поднеске којима комуницирамо са одређеним установама односно државним органима како бисмо остварили неко своје право или испунили неку обавезу.

Ова документа пишу се, као и жалбе, тужбе, записници, извештаји, дописи и слично, административним стилом.

Одлике административног (пословног) стила су:

* обавезна употреба стандардног језика;
* прецизност, јасност, безличност;
* објективност;
* устаљене форме;
* званичност у обраћању;
* употреба стручних термина.

На следећим линковима можете преузети обрасце:

* за остваривање права на социјалну помоћ

<http://solidarnost.org.rs/wp-content/uploads/2015/06/obrazacnsp-1.pdf>

* за остваривање права за добијање дечјег додатка

<https://www.roditelj.org/wp-content/uploads/2011/02/Obrazac-za-prijavu-za-deciji-dodatak.pdf>

Ваш задатак је да напишете молбу користећи дати шаблон и следеће податке:

* подносилац молбе сте Ви
* молбу подносите директору ОШ „Јован Цвијић“ Сирча
* предмет молбе је захтев за признавање испита положених у претходном испитном року

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(име и презиме – ime i prezime)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(адреса - adresa)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(контакт телефон – kontakt telefon)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(коме се упућује – kome se upućuje)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(назив организације – naziv organizacije)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(место - mesto)

ПРЕДМЕТ - PREDMET: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(место – mesto) (потпис – potpis)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (датум – datum)